ส่วนที่ 1

การประกอบธุรกิจ

1. นโยบาย และภาพรวมการประกอบธุรกิจของบริษัท

บริษัท บูติคนิวซิตี้ จำกัด (มหาชน) ประกอบธุรกิจค้าปลีกค้าส่งในประเทศ ค้าส่งต่างประเทศ
นำเข้าสินค้าจากต่างประเทศ และบริการออกแบบ และตัดเย็บเครื่องแบบพนักงานองค์กรต่างๆ
ทั้งในและต่างประเทศครบวงจรภายใต้สินค้า Brand ต่างๆ คือ

  1. สินค้า เครื่องแต่งกายสตรี และบุรุษ ภายใต้ลิขสิทธิ์ในประเทศ ได้แก่ GSP, JOUSSE,
  C&D, L’OFFICIEL, FLIP, STEPHANIE

  2. สินค้าสตรี ภายใต้ลิขสิทธิ์ต่างประเทศ ได้แก่ GUY LAROCHE

  3. สินค้าสตรีและบุรุษ นำเข้าจากต่างประเทศ ได้แก่ ADOLFO DOMINGUEZ

  FLORENTINO , SPRINGFIELD , WOMEN SECRET

บริษัทฯ ได้รับการยอมรับจากลูกค้ามาเป็นเวลานาน ว่าผลิตภัณฑ์ ของบริษัทมีคุณภาพดี
ราคาเหมาะสม ส่งมอบตรงเวลา และมีบริการที่ดีทั้งก่อน และหลังการขาย บริษัทมีสาขาคู่ค้า
และพันธมิตรการค้า คือ ร้านค้าที่เป็นสาขา Chain Store 88 ร้านค้า
มีขายในห้างสรรพสินค้าชั้นนำ จำนวน 59 แห่ง และมีขายในประเทศเพื่อนบ้าน (AEC) 15 แห่ง
มีองค์กรที่เชื่อมั่น และไว้วางใจให้ บริษัท ออกแบบ และตัดเย็บเครื่องแบบกว่า 400 องค์กร

สำหรับปี 2558 ภาวะเศรษฐกิจได้ชะลอตัวลงอย่างมาก
หลังจากที่เกิดการวางระเบิดของผู้ก่อการร้าย ที่บริเวณสี่แยกราชประสงค์
และอีกหลายแห่งในประเทศ ทำให้นักท่องเที่ยวลดลงอย่างมาก
ภาวะการซื้อสินค้าชะงักไปตั้งแต่เดือนสิงหาคม ถึงเดือนธันวาคม นอกจากนี้ ในด้านบริการขาย
Uniform ลูกค้ารายใหญ่ ก็ชะลอการสั่งซื้อเครื่องแบบใหม่ไปอีก 1-2 ปี อย่างไรก็ดี
ปลายเดือนธันวาคม 2558
รัฐบาลได้ออกมาตราการยกเว้นภาษีเงินได้บุคคลธรรมดาเพื่อเป็นของขวัญ
สำหรับผู้ที่ซื้อสินค้าและใช้บริการท่องเที่ยวในประเทศ
ทำให้ยอดขายของบริษัทในช่วงไตรมาสสุดท้ายดีขึ้น

งบการเงินที่แสดงเงินลงทุนตามวิธีส่วนได้เสีย บริษัทฯมีรายได้รวม 1,001.85 ล้านบาท ขาดทุน
10.41 ล้านบาท งบการเงินเฉพาะกิจการ บริษัทฯมีรายได้รวม 1,000.32 ล้านบาท กำไรสุทธิ
2.55 ล้านบาท

1.1 เป้าหมายในการดำเนินธุรกิจ

  บริษัทมีเป้าหมายหลักที่จะรักษาความเป็นผู้นำในการตลาดเสื้อผ้าแฟชั่นระดับสูงของประเทศ โดยมี

พันธกิจคือ

เป้าหมาย คือ ความเป็นหนึ่ง ทุกสิ่งที่ทำ คือ ความทันสมัย

คุณภาพที่ให้ คือ ดีที่สุด และงานบริการ คือ หัวใจสำคัญ

บริษัทมีจริยธรรมธุรกิจ มีหลักการกำกับดูแลกิจการที่ดีและเผยแพร่ไปสู่ คณะกรรมการ
กรรมการบริหาร ผู้บริหาร และพนักงาน เพราะธุรกิจ จะอยู่ได้ต้องมีจริยธรรม คุณธรรมที่ดี
เป็นที่เชื่อถือและยอมรับได้ อันเป็นผลให้บริษัท มีความเจริญก้าวหน้าอย่างมั่นคงและยั่งยืน

1.2 การเปลี่ยนแปลงและพัฒนาการที่สำคัญ 

บริษัทจดทะเบียนเมื่อวันที่ 17 พฤศจิกายน 2512 ด้วยทุนจดทะเบียน 200,000 บาท
(สองแสนบาทถ้วน) เริ่มกิจการเมื่อวันที่ 1 มกราคม 2517
ดำเนินธุรกิจจำหน่ายเสื้อผ้าสำเร็จรูปโดยนางศิรินา ปวโรฬารวิทยา
เป็นผู้ก่อตั้งและเป็นกรรมการผู้จัดการ มีทุนจดทะเบียน 4,000,000 บาท

เมื่อวันที่ 6 ตุลาคม 2530
บริษัทฯจดทะเบียนเป็นบริษัทรับอนุญาตของตลาดหลักทรัพย์แห่งประเทศไทย มีทุนจดทะเบียน
20,000,000 บาท และ เมื่อวันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด
มหาชน ปัจจุบันมีทุนชำระแล้ว 120 ล้าน

เมื่อวันที่ 24 มิถุนายน 2558 บริษัท ปณิวรา จำกัด ซึ่งเป็นบริษัทย่อยของบริษัทฯ
ได้มีมติที่จะเพิ่มทุนจดทะเบียนจาก 181,500,000 บาท เป็น 284,000,000 บาท คือเพิ่มจำนวน
102,500 หุ้น มูลค่าหุ้นละ1,000 บาท คิดเป็นมูลค่ารวม 102,500,000 บาท
เพื่อนำเงินไปลดภาระหนี้สิน บริษัทฯมีสิทธิ์จองซื้อหุ้นเพิ่มทุนดังกล่าว จำนวน 50,820 หุ้น
มูลค่าหุ้นละ 1,000 บาท เป็นเงิน 50,820,000.- บาท คณะกรรมการบริษัท
ได้พิจารณาการเพิ่มทุนดังกล่าวแล้วเห็นสมควรสละสิทธิ์ด้วยเหตุผลดังนี้

1.  ราคาที่เสนอขาย มูลค่า 1,000 บาทต่อหุ้น สูงกว่ามูลค่าตามบัญชีปัจจุบันที่เท่ากับ 747 บาท
    ต่อหุ้น (ณ วันที่ 31 พฤษภาคม 2558)

2.  บริษัท ปณิวรา จำกัด ไม่มีแผนประกอบธุรกิจที่ชัดเจน

3.  จำนวนเงินที่เพิ่มทุนสูงกว่าอำนาจการตัดสินใจของคณะกรรมการ
    บริษัทต้องจ้างที่ปรึกษาทางการเงิน และต้องประชุมผู้ถือหุ้น ซึ่งมีค่าใช้จ่าย
    และไม่ทันการณ์การเพิ่มทุนของบริษัท ปณิวรา จำกัด

4.  สภาพเศรษฐกิจปี 2558 และผลประกอบการของบริษัทฯ ไม่เอื้ออำนวยต่อการเพิ่มทุน

ต่อมาบริษัท ปณิวรา จำกัด จึงได้จัดสรรหุ้นเพิ่มทุนที่บริษัทฯสละสิทธิ์ให้กับบุคคลที่เกี่ยวโยง

คณะกรรมการบริษัทฯพิจารณาแล้วว่าได้ปฏิบัติตามประกาศรายการที่เกี่ยวโยงกัน ข้อ 7 (5) คือ
รายการที่บริษัทจดทะเบียนพิสูจน์ได้ว่าเป็นธรรมและไม่ก่อให้เกิดการถ่ายเทผลประโยชน์
ส่งผลให้บริษัทมีสัดส่วนการถือหุ้นลดลงจากเดิมร้อยละ 49.58 เหลือร้อยละ 31.69 บริษัท
ปณิวราจึงเปลี่ยนสถานะจากบริษัทย่อยเป็นบริษัทร่วม

ดังนั้นบริษัทฯมีบริษัทร่วม 2 บริษัทคือ บริษัท ปณิวรา จำกัด ถือหุ้นอยู่ 31.69 % และ
บริษัทโชคสามัคคี จำกัด ถือหุ้นอยู่ 36.21 % ซึ่งทั้ง 2 บริษัทดังกล่าวได้หยุดการดำเนินกิจการ
ตั้งแต่วิกฤติทางเศรษฐกิจที่เกิดขึ้นในปี 2540

กระแสสังคมเรื่องจักรยาน บริษัทฯได้ออกผลิตภัณฑ์เครื่องแต่งกายที่ใช้สำหรับจักรยาน อาทิ เสื้อ
กางเกง กระเป๋า ภายใต้ชื่อ GSP

เพิ่มจุดขายใหม่ จำนวน 15 แห่ง ในศูนย์การค้า เอ็มควอเทียร์ เดอะมอลล์บางกะปิ
เซ็นทรัลพล่าซ่าระยอง เซ็นทรัลพล่าซ่าเวสท์เกต เซ็นทรัลเฟสติวัลอีสต์วิลล์ และเปิดจุดขาย
Outlet ที่พระโขนง ร่มเกล้า สี่พระยา และนวลจันทร์ เพื่อระบายสินค้า

ปิดจุดขายที่ขาดทุนจำนวน 10 แห่ง

การขายผ่านสื่อ Online เป็นการจัดจำหน่ายสินค้าให้แก่ลูกค้าเครื่องแบบพนักงาน ผ่านทาง
Website www.uniformbtnc.com และ

ขยายธุรกิจ License โดยได้ทำสัญญาให้สิทธิ์กับบริษัทแห่งหนึ่งในการผลิตเครื่องหนังภายใต้ยี่ห้อ
GSP และจะเป็นธุรกิจต่อไปในอนาคต

1.3 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ จัดจำหน่ายผลิตภัณฑ์ที่มาจากบริษัทที่มีผู้ถือหุ้นใหญ่ร่วมกัน (ตามเอกสารแนบ 5.5)

2. ลักษณะการประกอบธุรกิจ

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี
ทั้งในลักษณะค้าปลีก (Retail) และค้าส่ง (Wholesale)
ซึ่งในปัจจุบันนอกจากบริษัทจะมีร้านสาขาเป็นของตัวเอง 88 สาขา (ตามเอกสารแนบ 5.1)
สินค้าของบริษัทยังจัดจำหน่ายในห้างสรรพสินค้าชั้นนำกว่า 59 แห่งทั่วประเทศ อาทิ กลุ่มเซ็นทรัล
โรบินสันและเดอะมอลล์ เป็นต้น และมีบริการเครื่องแบบเฉพาะกิจให้กับองค์กรต่าง ๆ

มูลค่าการจำหน่ายของผลิตภัณฑ์ของบริษัทในระยะ 3 ปี

  ----------------------------- ----------- ------- ----------- ------- ----------- -------
  มูลค่าการจำหน่ายในประเทศ         ปี 2558              ปี 2557              ปี 2556      

                                พันบาท       %       พันบาท       %       พันบาท       %

  เสื้อผ้าสำเร็จรูป                  767,106     76.57   750,008     69.98   719,364     71.50

  เครื่องประดับ                    17,682      1.76    22,707      2.12    23,016      2.29

  การบริการ-เครื่องแบบเฉพาะกิจ      167,079     16.68   257,744     24.05   238,940     23.75

  เบ็ดเตล็ด                       49,983      4.99    41,303      3.85    24,799      2.46

  รวมมูลค่าการจำหน่ายในประเทศ      952,923     95.12   1,013,719   94.58   972,952     96.70

  มูลค่าขายจำหน่ายในต่างประเทศ      48,927      4.88    58,043      5.42    33,167      3.29

  รวมมูลค่าการจำหน่าย              1,001,850   100     1,071,762   100     1,006,119   100

  อัตราเพิ่ม(ลด)                   -6.52               6.52                16.94        
  ของมูลค่าการจัดจำหน่าย(%)                                                             
  ----------------------------- ----------- ------- ----------- ------- ----------- -------

ลักษณะการประกอบธุรกิจ – บริษัทย่อยและบริษัทร่วม

บริษัทร่วม

  บริษัท ปณิวรา จำกัด – ค้าอสังหาริมทรัพย์

  บริษัท โชคสามัคคี จำกัด – ก่อสร้าง

2.1. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้า ชุดชั้นใน เสื้อผ้าสำเร็จรูป
และเครื่องหนังบุรุษและสตรีได้รับลิขสิทธิ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ GUY
LAROCHE, C&D, LOF-FI-CIEL, JOUSSE, FLIP, GSP, ADOLFO DOMINGUEZ,
FLORENTINO, SPRINGFIELD, WOMEN’SECRET, UNIFORM SPECIALIZER, STEPHANIE

GUY LAROCHE

แบรนด์แฟชั่นจากฝรั่งเศสที่ได้รับการยอมรับและชื่นชมอย่างสูง
เป็นเอกลักษณ์ของความหรูหราและสง่างาม โดย Mr.Guy Laroche ออกแบบ Ready to wear
collection ครั้งแรกในปี 1961
เน้นความโค้งเว้าของผู้หญิงด้วยฝีมือขั้นสุดยอดในการตัดเย็บชุดเข้ารูป
รวมถึงการคัดสรรเนื้อผ้าและลวดลายที่เป็นทางยาว ทำให้ผู้หญิงรูปร่างสวยมีเสน่ห์

C&D

เชื่อว่าความงดงามของธรรมชาติสามารถคงอยู่อย่างยั่งยืน
ควบคู่ไปกับการบริโภคอย่างมีความรู้และเคารพต่อธรรมชาติ เป็นแนวคิดที่ทำได้จริง
เป็นวิถีที่จะช่วยให้โลกของเราสุขภาพดี และมีความสุขขึ้น

เสื้อผ้าและเครื่องประดับของ C&D จึงนำคุณสมบัติต่างๆที่ดีจากธรรมชาติทั้งเส้นใย วิธีการทอ
รูปทรง และอุปกรณ์ตกแต่งที่สะท้อนถึงแนวคิดนี้มาผสมผสานอย่างลงตัว

LOF-FI-CIEL

LOF-FI-CIEL นักบริหารที่มีความสามารถเป็นที่ยอมรับในสังคม พิถีพิถันในรายละเอียด
มีพิธีการเครื่องแต่งกาย LOF-FI-CIEL สง่างาม ภูมิฐาน
เป็นสากลสะท้อนบุคลิกภาพของผู้นำได้อย่างชัดเจน

JOUSSE

สาวสวยคล่องแคล่ว เรียบเท่ห์ทันสมัยและมีความเป็นผู้หญิง เลือกที่แต่งตัวสะท้อนความคิดในการ

ใช้ชีวิตของคนยุคใหม่ สมดุลระหว่างการทำงานและงานเลี้ยงสังสรรค์ Day to Night Looks
ภายใต้แนวคิด

Contempory Cool , Easy Elegance , Feminine Ease.

FLIP

เสื้อผ้าที่แพรวพราวด้วยลูกเล่น สามารถปรับเปลี่ยนฟังก์ชั่นการใช้งานหรือเพียงแค่กลับด้าน(Flip)
เพื่อสร้างลุคใหม่ๆในพริบตา เปิดโอกาสให้ผู้สวมใส่ได้เล่นสนุกอย่างสร้างสรรค์
เกิดเป็นสไตล์ที่หลากหลาย
ชุดหนึ่งชุดสามารถนำมาสวมใส่ในสไตล์ที่ต่างกันอย่างสุดขั้วได้อย่างคาดไม่ถึง Flip
มีหลากหลายรูปทรงให้เลือก เป็นสตรีทแฟชั่นที่ดูเท่ มีสไตล์ สวมใส่ได้ในโอกาสต่างๆ
คุณจะสนุกกับการมิกซ์แอนด์แมตช์ไอเท็มต่างๆที่สามารถใส่กลับด้าน จากเดรสกลายเป็นกระโปรง
จากกระโปรงกลายเป็นเสื้อ หรือจากเดรสลายดอกไม้สวยหวานกลายเป็นลายกราฟฟิกสุดเท่ แค่
Flip

GSP

สาวนักเดินทางผู้กระฉับกระเฉง และสง่างาม ที่ได้รับแรงบันดาลใจจากศิลปะล้ำค่า แฟชั่นทันสมัย
จากเมืองต่างๆที่เธอท่องเที่ยว

GSP Sport จึงเป็นชุดที่สวมใส่สบาย ทุกการเคลื่อนไหวในทุกวัน

GSP Professional จึงเป็นชุดทำงาน สวยเฉียบในทุกรายละเอียด

ADOLFO DOMINGUEZ

Adolfo Dominguez ดีไซน์เนอร์แบรนด์คุณภาพ ติด 1 ใน 10
แบรนด์ที่มีชื่อเสียงในประเทศสเปนมานานกว่า 40 ปี
เริ่มต้นเป็นที่รู้จักมาจากการออกแบบเสื้อผ้าสุภาพบุรุษ ของ Mr. Adolfo Dominguez
ผู้ปฏิวัติการออกแบบแฟชั่นของสเปนภายใต้แนวคิด WRINKLES ARE BEAUTIFUL หรือ
“ความสวยงามของรอยยับ” เป็นการให้ความสำคัญกับความง่ายความเป็นธรรมชาติของวัตถุดิบ
ไม่ต้องตกแต่งมากแต่มีความสุนทรีย์อยู่ข้างใน
เน้นความสวยงามจากเนื้อแท้ของวัตถุดิบที่มาจากธรรมชาติและไม่ทำลายสิ่งแวดล้อม เช่น
ลินินและฝ้าย เป็นต้น

FLORENTINO

FLORENTINO แบรนด์สินค้าสุภาพบุรุษชั้นเลิศจากประเทศสเปน ก่อตั้งในปี ค.ศ. 1970
จากแนวคิดการผสมผสานกระบวนการผลิตสินค้าที่พิถีพิถันตั้งแต่การออกแบบไปจนถึงการผลิต
เพื่อให้ได้สินค้าระดับพรีเมี่ยมที่มีความปราณีต และมีคุณภาพเป็นเลิศ สินค้าของแบรนด์ FLORENTINO
ผลิตในประเทศสเปน
ภายใต้ศูนย์ควบคุมคุณภาพของแบรนด์ที่มีการนำเทคโนโลยีล้ำสมัยมาควบคุมการผลิตทุกขั้นตอน
ซึ่งทำให้มีศักยภาพในการผลิตและการกระจายสินค้าได้มากกว่า 1,000,000 ชิ้นต่อปี ทั่วโลก

ในแต่ละซีซั่น FLORENTINO จะพัฒนาและนำเสนอสินค้าใหม่ที่ยังคงรักษาเอกลักษณ์ความเป็น
FLORENTINO
กับเทรนด์ในขณะนั้นๆโดยให้ความสนใจและความสำคัญกับทุกรายละเอียดในการออกแบบ
ทั้งคัตติ้งที่ประณีต และการใช้ผ้าคุณภาพระดับพรีเมี่ยมที่มีความหรูหราทำให้เกิดผลงานในแต่ละ
Collection ที่สวยงามประณีต คุณภาพเป็นเลิศ

SPRINGFIELD

SPRINGFIELD แบรนด์สินค้าไลฟ์สไตล์ชั้นนำจากประเทศสเปน ก่อตั้งในปี 1998
นำเสนอสินค้าสำหรับกลุ่มลูกค้าที่ชอบความมีชีวิตชีวา
ใช้ชีวิตด้วยความสนุกสนานและไม่ยึดติดกับเทรนด์แฟชั่นมากนัก กลุ่มลูกค้าของ Springfield
เป็นกลุ่มที่มีสไตล์และบุคลิกเป็นของตัวเอง Collection ต่างๆ ของ Springfield
นำเสนอผ่านความเรียบง่ายที่แฝงไว้ด้วยดีไซน์โก้เก๋ในแบบ Smart Casual
จากยุโรปด้วยรูปแบบที่มีความเป็นสากล สามารถเลือกสวมใส่และ Mix & Match ได้ง่าย
ในราคาที่จับต้องได้ ด้วยสินค้าที่ตอบรับการแต่งตัวทุกสไตล์ Springfield
นำเสนอเสื้อผ้าเครื่องแต่งกายที่สามารถสวมใส่ได้ทุกวัน ทุกโอกาส สำหรับทุกคน
ด้วยสไตล์ที่เป็นของตนเอง Springfield
มีสินค้ามากมายหลายประเภททั้งสำหรับสุภาพบุรุษและสุภาพสตรี ตั้งแต่เสื้อยืดเบสิก เสื้อโปโล
กางเกง chino เดรสตัวสวยจนถึงแจ๊กเก็ต และแอกเซสซอรี่

WOMEN SECRET

Women’ Secret แบรนด์ชุดชั้นในสตรี และสินค้าเฉพาะสุภาพสตรีอันดับหนึ่งจากประเทศสเปน
ก่อตั้งในปี คศ. 1993 แบรนด์ Women’ Secret ประสบความสำเร็จในระดับนานาชาติ
ปัจจุบันมีจุดขายมากกว่า 560 จุดขาย ใน 49 ประเทศทั่วโลก Women’ Secret
มีความเชี่ยวชาญในสินค้า intimate apparels ของคุณผู้หญิงที่มีสินค้าที่ครอบคลุมในทุกโอกาส
ในราคาที่เหมาะสมและมีคุณภาพสูง ด้วยดีไซน์ที่ทันสมัย สินค้าของ Women’ Secret
ได้รับการออกแบบให้มีความร่วมสมัยเหมาะกับสุภาพสตรีในทุกช่วงอายุ
มีสินค้าที่ตอบรับความต้องการของผู้หญิง ในความรู้สึกที่หลากหลาย ทั้งความน่ารัก
ความสะดวกสบายในการสวมใส่ ไปจนถึงความเซ็กซี่ มีเสน่ห์ในมุมมองของผู้หญิง

UNIFORM SPECIALIZER

สร้างสรรค์ความเป็นเอกภาพให้กับองค์กรของคุณอย่างมีสไตล์ ด้วยชุดยูนิฟอร์มจาก UNIFORM
SPECIALIZER บริษัท บูติคนิวซิตี้ จำกัด (มหาชน) ได้สร้างสรรค์ UNIFORM SPECIALIZER
แผนกที่มีความชำนาญพิเศษด้านการออกแบบตัดเย็บยูนิฟอร์มให้กับหลากหลายองค์กรโดยมีบริการทั้งการออกแบบและการตัดเย็บที่มีขนาดให้เลือกสวมใส่มากมาย
หมดปัญหาเรื่องรูปร่าง

การออกแบบ (Design): การออกแบบของ UNIFORM SPECIALIZER
จะอยู่บนพื้นฐานของการศึกษาภาพลักษณ์องค์กร ซึ่งรวมถึงโลโก้ สโลแกน
ไอคอนต่างๆลักษณะการดำเนินการ สถานที่ให้บริการ
ไปจนถึงวิสัยทัศน์และวัตถุประสงค์ขององค์กรอย่างละเอียดและทำความเข้าใจอย่างลึกซึ้ง
จากนั้นจึงสร้างสรรค์ออกมาเป็นองค์ประกอบต่างๆตั้งแต่สีสันที่เหมาะสม แพตเทิร์น เนื้อผ้า
การตัดเย็บ รูปทรง รวมไปถึงการเลือกใช้อุปกรณ์
รวมไปถึงการเลือกองค์ประกอบเสริมอย่างผ้าพันคอ เนคไท เข็มขัด กระเป๋า
การออกแบบของเราจะช่วยให้พนักงานมีความภูมิใจ มั่นใจในองค์กร
และกระตือรือร้นในการปฏิบัติหน้าที่ ซึ่งทั้งหมดนี้ก็เพื่อสร้างภาพลักษณ์องค์กรให้มีความเป็นเอกภาพ
มีความเป็นมืออาชีพ สร้างความประทับใจให้กับคู่ค้าทางธุรกิจ

การตัดเย็บที่มีขนาดให้เลือกอย่างหลากหลาย(Tailoring): UNIFORM SPECIALIZER
มียูนิฟอร์มหลากหลายขนาดให้เลือกตามรูปร่างของผู้สวมใส่ซึ่งรวมถึงความต้องการเฉพาะตัวที่แตกต่างกันออกไป
คุณภาพชั้นเลิศและการจัดส่งที่ตรงเวลาคือจุดแข็งของเราที่สร้างความพึงพอใจสูงสุดให้กับลูกค้ามาอย่างต่อเนื่อง

STEPHANIE

Stephanie คือ คอลเลคชั่นชุดทำงานสำหรับทั้งหญิงและชายที่มีความมั่นใจ ดูดี เรียบโก้
ในราคาที่เป็นเจ้าของได้สบายๆการตัดเย็บเรียบร้อยได้มาตรฐาน เนื้อผ้าดูแลง่าย
เหมาะกับการสวมใส่เป็นประจำ

2.2 การตลาดและการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย ซึ่งมีโครงสร้างที่สามารถ

แบ่งออกได้เป็น 4 กลุ่มตามแหล่งที่มาดังต่อไปนี้

1.  กลุ่มสินค้าแฟชั่นนำเข้าระดับทั่วไป

2.  กลุ่มสินค้าแฟชั่นนำเข้าระดับสูง

3.  กลุ่มสินค้าแฟชั่นที่ผลิตภายใต้ลิขสิทธิ์

4.  กลุ่มสินค้าแฟชั่นที่ออกแบบในประเทศมีการขยายตัวมากขึ้น เนื่องจากมีช่องทางการจัดจำหน่าย
    Online ที่ลงทุนต่ำ ทำให้เกิดการแข่งขันสูงมากขึ้น

ในปัจจุบันถึงแม้ว่าจะมีผู้ประกอบการขายสินค้าในทั้ง 4
กลุ่มนี้เป็นจำนวนมากแต่ยังไม่มีผู้ประกอบการใดมีส่วนแบ่งการตลาดเป็นนัยสำคัญ

สำหรับลูกค้าสถาบัน ผู้ต้องการสินค้าที่มีคุณภาพสะท้อนภาพลักษณ์ขององค์กรที่ดี
และมีบริการที่ลดทอนความยุ่งยากขององค์กร และฝ่ายบุคคล

บริษัทฯ คือผู้ให้บริการ Uniform ครบวงจร ซึ่งสามารถให้บริการที่ Everyone Fit
บริษัทคู่ค้าที่มีความชำนาญด้านการผลิต เข้าใจรูปร่างคนเอเซีย ที่เปลี่ยนแปลงไปในทุกวัย
Everyone Happy มีระบบ IT ที่รองรับ การสั่ง การเก็บข้อมูลพนักงานของลูกค้า
บรรเทาความยุ่งยากขององค์กรในการประสานงาน เสริมด้วยการสื่อสาร ประชาสัมพันธ์
ทั้งในและนอกองค์กร เชิญชวนให้พนักงานอยากใส่
และเสริมภาพลักษณ์ให้การใส่เครื่องแบบองค์กรเป็นสิ่งที่พึงประสงค์ต่างกับคู่แข่งของบริษัท ตรงที่เป็น
One-Stop Service เป็นผู้ให้บริการที่มีความรับผิดชอบ มี Designer ระดับโลก ที่มาออกแบบให้
และทั้งหมดนี้อยู่ในราคาที่เหมาะสม และเพื่อการขนส่งรวดเร็ว บริษัทมีหน่วย Logistics
ของบริษัทเอง เพื่อส่งสินค้าให้ทัน และตรงต่อความต้องการทุกวัน

บริษัทฯ ได้เจาะตลาดต่างประเทศมากกว่าที่เป็นอยู่เดิม เพื่อเพิ่มยอดขาย ทั้งในตลาด AEC
หรือประเทศเพื่อนบ้าน โดยวิเคราะห์ กลุ่มบริโภคอย่างชัดเจน รวมถึงปรับปรุงเรื่องการขนส่ง
และผลิตสินค้าให้ทันและเพียงพอต่อความต้องการมากขึ้น
นอกจากนี้ยังได้หาพันธมิตรของสินค้าเพื่อขยายฐานลูกค้า และ

โปรโมท Brand

บริษัทได้ขยายช่องทางใหม่ทาง Internet, Website, Social Media และการบริการ VIP
Service ให้แก่ลูกค้า อย่างต่อเนื่อง

สรุปได้ว่า แม้สถานการณ์ ปัจจุบันจะมีปัญหา เศรษฐกิจชะลอตัว ค่าแรงสูง ขาดแคลนแรงงาน
(ซึ่งเป็นหัวใจของการค้าปลีก) และสภาพการแข่งขันในตลาดเสื้อผ้าสูง บริษัท
ก็ยังสามารถแข่งขันได้โดย

1.  พัฒนาผลิตภัณฑ์ให้มีเอกลักษณ์ มีความหลากหลายทุกขนาด และทุกกลุ่มอายุ

2.  พัฒนาพนักงานขาย ให้มีความรู้ทางสินค้า ภาษาอังกฤษ และภาษาจีน

3.  การขยายตลาดต่างประเทศ ที่มีประสิทธิภาพ และต่อเนื่อง

4.  ส่งเสริมการขายผ่านสื่อ On-Line

5.  เพิ่มกิจกรรมทางการตลาด โดยเฉพาะบริการด้านลูกค้าสัมพันธ์ (CRM)

6.  ปรับปรุงระบบ LOGISTICS

ภาวะแข่งขัน

1.  ในปีที่ผ่านมาเศรษฐกิจภาพรวมทั้งในประเทศและต่างประเทศ
    นั้นไม่ค่อยดีนักไม่เติบโตเท่าที่ควร ส่งผลทำให้ทางบริษัทได้รับผลกระทบจากเศรษฐกิจด้วย

2.  การเข้ามาของ Global Brand ชะลอตัวลงเนื่องจากภาวะเศรษฐกิจ

3.  ในปีที่ผ่านมาบริษัทได้ เพิ่มช่องทางการจัดจำหน่ายมากขึ้น ทั้งในส่วนของศูนย์การค้าชั้นนำ
    จุดขายในห้างค้าปลีก และเพื่อให้เข้าถึงกลุ่มลูกค้าได้ง่ายขึ้นบริษัท
    ได้พัฒนาระบบให้ลูกค้าสามารถซื้อสินค้าทางอินเตอร์เน็ตได้ด้วยอีกช่องทางหนึ่ง

4.  บริษัทได้เพิ่มช่องทางการจัดจำหน่ายไปยังกลุ่มประเทศ AEC และประเทศเพื่อนบ้านมากขึ้น

5.  ปัจจุบันการใช้สื่อOnline เป็นการสร้างความรวดเร็วในการสั่งซื้อผลิตภัณฑ์ต่างๆ
    และมีคู่แข่งทางDigital มากขึ้น
    บริษัทฯจึงต้องปรับเปลี่ยนและสร้างการสื่อสารใหม่ๆเพื่อตอบสนองความต้องการของลูกค้าที่เปลี่ยนแปลง

3.  การจัดหาผลิตภัณฑ์หรือบริการ

7.  

+--------------------------------------+-------------------------------+
| สินค้า                                 | ผู้จำหน่าย                       |
+--------------------------------------+-------------------------------+
| GSP, JOUSSE, เครื่องแบบเฉพาะกิจ         | บริษัท ภูเพชร จำกัด               |
+--------------------------------------+-------------------------------+
| LOF• FI• CIEL, C&D                   | บริษัท ศิริชัยเกียรติ จำกัด           |
+--------------------------------------+-------------------------------+
| GUY LAROCHE, FLIP                    | บริษัท โชคธานี จำกัด              |
+--------------------------------------+-------------------------------+
| STEPHANIE , เครื่องแบบเฉพาะกิจ          | บริษัท ภูมิกาญจน์ จำกัด             |
+--------------------------------------+-------------------------------+
| ADOLFO DOMINGUEZ                     | ADOLFO DOMINGUEZ S.A. -Spain  |
+--------------------------------------+-------------------------------+
| FLORETINO                            | FLORETINO                     |
|                                      | COLECCION,S.L.-Spain          |
+--------------------------------------+-------------------------------+
| SPRING FIELD                         | CORTEFIEL COMMERCIAL, S.A.    |
|                                      | -Spain                        |
+--------------------------------------+-------------------------------+
| WOMEN SECRET                         | CORTEFIEL COMMERCIAL,         |
|                                      | S.A.-Spain                    |
+--------------------------------------+-------------------------------+

  - ผู้จัดจำหน่ายแต่ละรายมีสัดส่วนไม่เกินร้อยละ 30 ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข - ไม่มี

3.  งานที่ยังไม่ได้ส่งมอบ

- ไม่มี -

3.  ปัจจัยความเสี่ยง

    1.  ความเสี่ยงในการประกอบธุรกิจ

        1.  เศรษฐกิจที่มีแนวโน้มที่จะตกต่ำ เนื่องจากแศรษฐิกิจโลกตกต่ำ

        2.  การแข่งขันที่สูงมากยิ่งขึ้น เนื่องจากการเข้ามาของ Muti National Brand

        3.  ผู้บริโภคหันมาซื้อสินค้า Online มากขึ้น
            ทำให้มีผู้ประกอบการขายสินค้าทางOnline เพิ่มขึ้น

        4.  ภาวะเงินเฟ้อ ที่จะทำให้ค่าใช้จ่ายสูงขึ้น

  3.2 ความเสี่ยงในด้านการเงิน

  3.2.1 การบริหารความเสี่ยง

  บริษัทไม่มีนโยบาย ในการประกอบธุรกรรมทางตราสารการเงิน เพื่อเก็งกำไร หรือการค้า

  3.2.2 ความเสี่ยง เกี่ยวกับอัตราดอกเบี้ย

ความเสี่ยงเกี่ยวกับอัตราดอกเบี้ย เกิดจากการเปลี่ยนแปลงอัตราดอกเบี้ยในตลาด ซึ่งมีผล
ต่อการดำเนินงาน และกระแสเงินสด โดยมีเงินสด เงินฝากธนาคาร รวมทั้งเงินเบิกเกิน บัญชี
และเงินกู้ยืมจาก สถาบันการเงินได้ ใช้อัตราดอกเบี้ยตามที่ธนาคารกำหนดเป็นส่วน ใหญ่
จึงมีอัตราเสี่ยงต่ำ

  3.2.3 ความเสี่ยงจากอัตราแลกเปลี่ยน

  บริษัท ไม่มีเงินกู้สกุลต่างประเทศ บริษัทมีลูกหนี้ และเจ้าหนี้ เกิดจากการซื้อ และขาย สินค้า
  ในสกุล เงินต่างประเทศไม่มาก ประกอบกับระหว่างปี บริษัทได้ทำสัญญาซื้อขาย
  เงินตราต่างประเทศล่วงหน้า เพื่อป้องกันความผันผวนของอัตราแลกเปลี่ยนล่วงหน้า ณ วันที่ 31
  ธันวาคม 2558 บริษัทมีสัญญาซื้อ เงินตราต่างประเทศล่วงหน้าคงเหลือ 74,016 ยูโร

  3.2.4 ความเสี่ยงด้านสินเชื่อ

  บริษัทมีนโยบายให้สินเชื่อลูกค้า ด้วยความระมัดระวัง ลูกหนี้ของบริษัท ส่วนใหญ่ เป็น
  องค์การขนาดใหญ่ และมั่นคง เช่น ธนาคาร, ประกันภัย, ห้างสรรพสินค้า, โรงพยาบาล
  รัฐวิสาหกิจ ซึ่งได้ติดต่อกันมานาน จึง คาดว่าการติดตาม และเก็บหนี้จะไม่ได้รับความ เสียหาย

  3.2.5 มูลค่ายุติธรรม

  เนื่องจากสินทรัพย์ ทางการเงินส่วนใหญ่ จัดเป็นระยะสั้น และเงินกู้ยืมมีอัตราดอกเบี้ยอยู่
  ในเกณฑ์ เดียวกับตลาด บริษัทเชื่อว่า มูลค่าตามบัญชีของสินทรัพย์ และหนี้สินทางการเงิน
  ดังกล่าว แสดงมูลค่าไม่ แตกต่างจากมูลค่ายุติธรรมอย่างมีสาระสำคัญ

  3.3 ความเสี่ยงทางด้านการตลาด และการขาย

  การขาย และการตลาด ถือเป็นหัวใจในการดำเนินธุรกิจของบริษัทที่จะให้ประสบ

ความสำเร็จ ดังนั้นบริษัท มุ่งมั่นจะสร้างตรา (BRAND) ให้เป็นที่ยอมรับของผู้บริโภคอย่างต่อเนื่อง

และยาวนาน บริษัทเน้นการสร้าง ทีมบริหารจัดการเพื่อบริการลูกค้า ตั้งแต่ก่อนการขาย
ระหว่างการขาย และหลังการขายอย่างมีระบบอันนำมา ซึ่งความเชื่อมั่นของผู้บริโภค
นอกจากนี้การเปิดช่องทางการตลาด และการขายใหม่ๆ ก็เป็นส่วนที่บริษัท
สามารถนำมาใช้เพื่อเพิ่มยอดขายได้ เช่น การตลาด อิเล็กทรอนิกส์ (E- Marketing, Social
Media)

  3.4 ความเสี่ยงด้านทรัพยากรบุคคล

บริษัทฯให้ความสำคัญอย่างมากต่อการมีทรัพยากรบุคคล บริษัท ตะหนักดีว่า การสรรหาคนเก่งนั้นยาก
แต่การรักษาคนดี คนเก่งนั้นยากกว่า
เพราะทรัพยากรบุคคลจะเน้นสิ่งที่ช่วยขับเคลื่อนธุรกิจให้ธุรกิจเติบโตอย่างต่อเนื่องบริษัทให้ทั้งโอกาส
และช่องทางให้พนักงานได้แสดงความสามารถ ถือเป็นแนวคิดหลักที่จะทำให้พนักงาน
รู้ถึงคุณค่าของตนเอง และมุ่งมั่นที่จะทำองค์ความรู้มาพัฒนาองค์กรให้เจริญเติบโตอย่างมั่นคง
และยั่งยืนเป็นการปลูกจิตสำนึกความรับผิดชอบทุกฝ่ายที่เกี่ยวข้องรวมทั้งจิตวิญญาณของการเป็นเจ้าของ

  3.5 ความเสี่ยงจากสินค้าแฟชั่นมีการเปลี่ยนแปลงความนิยมอย่างรวดเร็ว

เนื่องด้วยสินค้าแฟชั่นมีการเปลี่ยนแปลงความนิยมอย่างรวดเร็วอาจทำให้เกิดความเสี่ยงจากสินค้าคงเหลือและสินค้าล้าสมัยได้

ซึ่งทางบริษัทได้ตระหนักถึงเรื่องนี้ และเพื่อที่จะป้องกันการเกิดสินค้าล้าสมัยขึ้น
บริษัทฯจึงได้มีการบริหารการจัดการดังนี้ บริษัทได้ทำการศึกษาถึงข้อมูลประวัติการขาย
แนวโน้มในตลาดธุรกิจแฟชั่น ความต้องการของลูกค้า ทั้งในและต่างประเทศ
อีกทั้งยังมีการนำข้อมูลต่างๆที่รวบรวมมาวิเคราะห์ เพื่อใช้ประกอบในการวางแผนงานต่างๆ เช่น
การสั่งสินค้าในแต่ละครั้ง บริษัทจะนำข้อมูลที่เคยมี
และข้อมูลที่ได้ศึกษาใหม่มาใช้วิเคราะห์แนวโน้มความเป็นไปได้ที่จะเกิดยอดขาย
เพื่อไม่ให้เกิดการสั่งสินค้าที่มากเกินไป

  3.6 ความเสี่ยงจากการไม่ได้รับการต่ออายุลิขสิทธิ์ในแบรนด์สินค้า

เครื่องหมายลิขสิทธิ์การค้าที่ทางบริษัทใช้อยู่นั้น
บริษัทฯและบริษัทเจ้าของลิขสิทธิ์มีการดำเนินธุรกิจร่วมกันมาเป็นระยะเวลานานแล้ว
และบริษัทฯได้ปฏิบัติตามเงื่อนไขการค้าอย่างเคร่งครัดมาโดยตลอด
จนทำให้บริษัทได้รับความไว้วางใจในการเป็นตัวแทนการจำหน่ายแต่เพียงผู้เดียว
นอกจากนี้บริษัทยังมีการทำสัญญาอนุญาตให้ใช้เครื่องหมายการค้าอย่างต่อเนื่องเป็นประจำทุกปีซึ่งในอนาคตทางบริษัทมีแนวโน้มที่จะเปลี่ยนจากการทำสัญญาจากปีต่อปีเป็นครั้งละ
3 ปี หรือเป็นสัญญาต่อโดยอัตโนมัติจนกว่าจะมีการเปลี่ยนแปลง
เพื่อเป็นการลดความเสี่ยงที่อาจเกิดขึ้นได้จากการไม่ได้รับการต่ออายุสิทธิ์ในแบรนด์สินค้า
อีกทั้งบริษัทที่เป็นเจ้าของลิขสิทธิ์นั้นเป็น บริษัทที่มีความเกี่ยวข้องกันโดยมีกรรมการและผู้ถือหุ้นร่วมกัน
จึงทำให้บริษัทมีความเสี่ยงน้อยที่จะไม่ได้ต่ออายุลิขสิทธิ์ในแบรนสินค้า

  3.7 ความเสี่ยงจากการเปิดเสรีการค้าและการก้าวสู่การเป็นประชาคมเศรษฐกิจอาเซียน
  (AEC) ที่อาจมีผลกระทบต่อยอดขายและต้นทุนการผลิต

ไม่ได้ส่งผลกระทบต่อธุรกิจแฟชั่น เนื่องจากปัจจุบันยังไม่มีแบรนด์สินค้าในกลุ่ม AEC
เข้ามาในประเทศไทย

4.  ทรัพย์สินที่ใช้ในการประกอบธุรกิจ

ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

บริษัท บูติคนิวซิตี้ จำกัด (มหาชน)

  4.1. ที่ดิน

+-----------------------------------------------------------------------+
| สถานที่ตั้ง – สุขุมวิท พระโขนง กรุงเทพฯ                                       |
+-----------------------------------------------------------------------+
| เนื้อที่ 374 ตรว.                                                         |
+-----------------------------------------------------------------------+
| มูลค่า (ณ วันที่ซื้อ) 7,480,000                                              |
+-----------------------------------------------------------------------+
| วัตถุประสงค์ เป็นที่ตั้งของสำนักงานใหญ่                                         |
+-----------------------------------------------------------------------+

4.2. อาคาร

  อาคารสำนักงานใหญ่ เป็นอาคารพาณิชย์ 23 คูหา 6 ชั้น มูลค่าที่ซื้อ 24,674,824 บาท

  มูลค่าตามบัญชี ณ 31 ธันวาคม 2558 เป็นจำนวนเงิน 1.00 บาท

4.3. ครุภัณฑ์

  ส่วนใหญ่เป็นเครื่องใช้สำนักงานซึ่งอยู่ที่สำนักงานใหญ่และสาขามูลค่าที่ซื้อ 52,051,797 บาท

  มูลค่าตามบัญชี ณ วันที่ 31 ธันวาคม 2558 เป็นจำนวนเงิน 10,927,526 บาท

4.4. ค่าตกแต่งและติดตั้ง

ส่วนใหญ่เป็นค่าตกแต่งของสาขา มูลค่าที่ซื้อ 158,047,078 บาท

  มูลค่าตามบัญชี ณ 31 ธันวาคม 2558 เป็นจำนวนเงิน 28,126,384 บาท

4.5. ยานพาหนะ

มูลค่าที่ซื้อ 15,657,488 บาท

มูลค่าตามบัญชี ณ 31 ธันวาคม 2558 เป็นจำนวนเงิน 4,566,516 บาท

4.6. สิทธิการเช่า

  บริษัท บูติคนิวซิตี้ จำกัด (มหาชน) มีสาขาทั้งหมด 88 แห่ง ซึ่งบางแห่งได้ซื้อสิทธิการเช่า

+---------------------+---------------------+------------+------------+
| สาขาที่ตั้ง             | ที่ตั้ง                 | มูลค่าตามบัญชี | สัญญาสิ้นสุด   |
+---------------------+---------------------+------------+------------+
|                     |                     | ณ 31       |            |
|                     |                     | ธันวาคม     |            |
|                     |                     | 2558       |            |
+---------------------+---------------------+------------+------------+
| 1. สาขา ADOLFO      | 622                 | 3,         | 26 ก.ค     |
| DOMINGUEZ           | ศูนย์การค้าดิเอ็มโพเรียม  | 917,774.00 | 2564 (24ปี) |
+---------------------+---------------------+------------+------------+
| 2. สาขา Jousse      | 404 ล็อก 41 ซอยสยาม5 | 359,584.00 | 31 ธ.ค.    |
|                     | ปทุมวัน               |            | 2560 (3ปี)  |
+---------------------+---------------------+------------+------------+
| 3. สาขา C&D         | ปาลิโอ เขาใหญ่        | 103,760.00 | 14 มี.ค.    |
|                     |                     |            | 2559 (3ปี)  |
+---------------------+---------------------+------------+------------+
| 4. สาขา Jousse      | SS2019              | 667,324.00 | 30 มิ.ย.    |
|                     | ศูนย์การค้าสยามสแควร์วัน |            | 2560 (3ปี)  |
| 5. สาขา FLIP        |                     | 347,251.00 |            |
|                     | SS2020              |            | 30 มิ.ย.    |
| 6. สาขา SPRINGFIELD | ศูนย์การค้าสยามสแควร์วัน | 16,        | 2560 (3ปี)  |
|                     |                     | 116,501.00 |            |
|                     | 693,695             |            | 15 พ.ค.    |
|                     | ศูนย์การค้าดิเอ็มควอเทียร์ |            | 2566 (8ปี)  |
+---------------------+---------------------+------------+------------+

4.7. ลิขสิทธิ์

  บริษัท บูติคนิวซิตี้ จำกัด (มหาชน) ได้รับลิขสิทธิ์
  ในการจัดจำหน่ายเสื้อผ้าสำเร็จรูปและเครื่องหนัง โดยปัจจุบันบริษัทฯ ได้ลิขสิทธิ์ 6 แบรนด์
  ซึ่งทางบริษัทจะต้องปฏิบัติตามเงื่อนไขอย่างเคร่งครัด
  โดยจะต้องปฏิบัติให้เป็นมาตรฐานเดียวกับทางเจ้าของลิขสิทธิ์ในการสร้างภาพลักษณ์ การโฆษณา
  ฯลฯ บริษัทได้รับลิขสิทธิ์จำหน่ายภายในประเทศเท่านั้น
  ซึ่งทางบริษัทจะต้องชำระค่าลิขสิทธิ์คิดตามสัดส่วน ของยอดขาย

  ลิขสิทธิ์

  LOF• FI• CIEL

  เริ่มต้นสัญญา ปี 2528

  สิ้นสุดสัญญา ปี 2559 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  C&D

  เริ่มต้นสัญญา ปี 2528

  สิ้นสุดสัญญา ปี 2559 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  JOUSSE

  เริ่มต้นสัญญา ปี 2534

  สิ้นสุดสัญญา ปี 2559 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี, เครื่องหนัง

  GUY LAROCHE

  เริ่มต้นสัญญา ปี 2530

  สิ้นสุดสัญญา ปี 2559

  ได้รับลิขสิทธิ์ - เสื้อผ้าสำเร็จรูปสตรี

  GSP

  เริ่มต้นสัญญา ปี 2549

  สิ้นสุดสัญญา ปี 2559 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  STEPHANIE

  เริ่มต้นสัญญา ปี 2553

  สิ้นสุดสัญญา ปี 2559 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี

นโยบายการลงทุนในบริษัทร่วมและบริษัทย่อย

  ขณะนี้ทางบริษัทไม่มีนโยบายในการลงทุนเพิ่มแต่อย่างใด

5. ข้อพิพาททางกฎหมาย

- ไม่มี –

6.ข้อมูลทั่วไปและข้อมูลสำคัญอื่น

6.1 ชื่อ สถานที่ตั้งสำนักงาน

ชื่อ : บริษัท บูติคนิวซิตี้ จำกัด (มหาชน)

ที่ตั้งสำนักงาน : 1112/53 - 75 ซอยสุขุมวิท 48 (ปิยะวัชร) ถนนสุขุมวิท แขวงพระโขนง

เขตคลองเตย กรุงเทพมหานคร 10110

ประเภทธุรกิจ : จำหน่ายเสื้อผ้าสำเร็จรูป

เลขทะเบียนบริษัท : 0107537001731

โทรศัพท์ : 0-2391-3320

โทรสาร : 0-2391-7325

โฮมเพจ : http://www.btnc.co.th

อีเมล : เลขานุการบริษัท suneet@btnc.co.th

  ทุนจดทะเบียน : ทุนจดทะเบียนจำนวน 250,000,000.00 บาท ประกอบด้วยหุ้นสามัญ

  25,000,000 หุ้น มูลค่าที่ตราไว้ หุ้นละ 10.00 บาท

ทุนที่ออกและชำระแล้ว: 120,000,000.00 บาท ประกอบด้วยหุ้นสามัญ 12,000,000 หุ้น

  มูลค่าที่ตราไว้ หุ้นละ 10.00 บาท

  ข้อมูลที่ตั้งสาขา : ตามเอกสารแนบ 5.1

6.2 บุคคลอ้างอิงอื่นๆ

นายทะเบียนหลักทรัพย์ - บริษัท ศูนย์รับฝากหลักทรัพย์ (ประเทศไทย) จำกัด

54-62 อาคารตลาดหลักทรัพย์แห่งประเทศไทย ชั้น 4, 6-7

ถนนรัชดาภิเษก เขตคลองเตย กรุงเทพฯ 10100

โทรศัพท์ 0-2229-2800

  ผู้สอบบัญชี - นางสาวบงกช อ่ำเสงี่ยม ผู้สอบบัญชีรับอนุญาตเลขที่ 3684 และ/หรือ

  นายธนิต โอสถาเลิศ ผู้สอบบัญชีรับอนุญาตเลขที่ 5155 หรือ

  นางสาวอรวรรณ ศิริรัตนวงศ์ผู้สอบบัญชีรับอนุญาตเลขที่ 3757

  แห่งบริษัท เคพีเอ็มจี ภูมิชัย สอบบัญชี จำกัด

  ชั้น 50-51 เอ็มไพร์ทาวเวอร์ 1 ถนนสาทรใต้

  กรุงเทพฯ 10120

  โทรศัพท์ 0-2677-2000

  ที่ปรึกษาทางด้านกฎหมาย : บริษัท เอฟ.เอ็น.อินฟินิตี้ จำกัด

  ที่ปรึกษาทางด้านการเงิน : - ไม่มี -